বিপর্যয়ের মুখে বিবিসি ।। মহাপরিচালকের পর এবার পদত্যাগ করলেন বার্তা সম্পাদক | SBDNEWS24
আজ: মঙ্গলবার, নভেম্বর ১৩, ২০১২
লিখেছেনঃ আন্তর্জাতিক ডেস্ক | তারিখঃ নভেম্বর ১৩, ২০১২ | বিভাগঃচলমান বাংলা, প্রবাস বাংলা
এসবিডি নিউজ24 ডট কমঃ বিবিসির বার্তা বিভাগের জ্যেষ্ঠ দুজন কর্মকর্তা ১২ নভেম্বর (সোমবার) পদত্যাগ করেছেন। গতকাল রোববার বিবিসির পরিচালনা পর্ষদের প্রধান বলেছিলেন, শিশুদের ওপর চালানো যৌন নিপীড়নবিষয়ক প্রতিবেদনের কেলেঙ্কারি থেকে প্রতিষ্ঠানকে বাঁচাতে এটাই সময়োপযোগী সিদ্ধান্ত। একজন সাবেক রাজনীতিককে জড়িয়ে শিশুদের ওপর যৌন নিপীড়ন চালানোর ভুয়া খবর প্রচারিত হলে ব্যাপক বিতর্কের মুখে পড়ে বিবিসি। রয়টার্স বলেছে, মিথ্যা খবর প্রচারসংক্রান্ত কেলেঙ্কারির জের ধরে প্রতিষ্ঠানটির মহাপরিচালক জর্জ এনটুইসেল পদত্যাগ করার দুই দিন পর বিবিসির বার্তা বিভাগের প্রধান হেলেন বোডেন ও তাঁর সহকারী স্টিভ মিশেল পদত্যাগ করলেন। বিবিসির বার্তা বিভাগ থেকে পদত্যাগের খবর নিশ্চিত করা হয়নি, তবে বিবিসির ওয়েবসাইটে বলা হয়, দিনের শেষে এ বিষয়ে বিস্তারিত জানানো হবে।
বিবিসির সাবেক উপস্থাপক জিমি সেভিলের বিরুদ্ধে শিশুদের ওপর দীর্ঘদিন ধরে যৌন নিপীড়ন চালানোর ঘটনাকে কেন্দ্রে করে নির্মিত একটি তথ্যচিত্র প্রচার করতে সম্মত না হওয়ায় বিপাকে আছে বার্তা সংস্থাটি। এর মধ্যে গত ২ নভেম্বর বিবিসির নিউজনাইট অনুষ্ঠানে ওয়েলসের একটি শিশুসদনে যৌন নিপীড়নের ঘটনায় কনজারভেটিভ পার্টির সাবেক নেতা লর্ড ম্যাকআলপাইনকে ভুল করে জড়ানো হয়। এরপর তীব্র সমালোচনার মুখে পড়ে বিবিসির বার্তা বিভাগ। এর জের ধরে কাজে যোগ দেয়ার মাত্র দুই মাসের মাথায় জর্জ এনটুইসেল গত শনিবার পদত্যাগ করেন।
পদত্যাগ করলেন বিবিসির মহাপরিচালক এনটুইসেল